**ΑΝΑΤΟΜΙΑ ΜΙΑΣ… ΕΚΘΕΣΗΣ**

* **ΑΦΗΓΟΥΜΑΙ ΜΙΑ ΙΣΤΟΡΙΑ, ΦΑΝΤΑΣΤΙΚΗ Ή ΠΡΑΓΜΑΤΙΚΗ**

**ΔΟΜΗ ΤΟΥ ΚΕΙΜΕΝΟΥ**

**ΕΙΣΑΓΩΓΗ:** ***1η παράγραφος***: «Στήνω το σκηνικό». Περιγράφω τα πρόσωπα που εμπλέκονται στην ιστορία μου, πότε και πού έγινε.

**Προσοχή**! Εδώ πρέπει να κερδίσουμε το ενδιαφέρον του αναγνώστη για να θέλει να συνεχίσει να διαβάζει την ιστορία μας. Άρα πρέπει να δημιουργήσουμε την κατάλληλη ατμόσφαιρα με την αφήγηση μας και ταυτόχρονα να μην δώσουμε όλες τις πληροφορίες από την αρχή για να έχει αγωνία και να θέλει να διαβάσει και παρακάτω για να δει τι θα συμβεί.

**ΚΥΡΙΩΣ ΘΕΜΑ**: ***2η παράγραφος***: Περιγράφω πώς ξεκίνησαν όλα και γιατί. Δίνω περισσότερες λεπτομέρειες και περιγραφή των πρωταγωνιστών της ιστορίας, του μέρους κτλ.

***3η παράγραφος***: Περιγράφω τι έγινε μετά. Εξιστορώ με λεπτομέρειες και με σωστή χρονική σειρά τα γεγονότα. Πώς αντέδρασαν οι πρωταγωνιστές;

* Για να έχει ενδιαφέρον η ιστορία σου και να μη βαρεθεί ο αναγνώστης θα πρέπει να περιγράφεις με ζωντάνια, να δίνεις την ατμόσφαιρα που κυριαρχεί, τα συναισθήματα των πρωταγωνιστών την ώρα που συμβαίνουν τα γεγονότα, να υπάρχουν διάλογοι, επίθετα και επιρρήματα, μεταφορές, παρομοιώσεις που να περιγράφουν όλα τα παραπάνω.

**ΕΠΙΛΟΓΟΣ**: ***4η παράγραφος***: Γράφω τι έγινε στο τέλος της ιστορίας. Περιγράφω τα συναισθήματα και τις αντιδράσεις των πρωταγωνιστών, τις συνέπειες αυτού που συνέβη κτλ.

* **Εννοείται πως η ιστορία μας μπορεί να έχει και ανατρεπτικό τέλος δηλαδή να γίνει κάτι που ο αναγνώστης δε θα περιμένει για περισσότερη αγωνία και ένταση.**

***ΠΡΟΣΟΧΗ!! :***

* Προσέχουμε να **μη χρησιμοποιούμε συνέχεια τις ίδιες λέξεις** και φτιάχνουμε σύντομες προτάσεις με σωστό νόημα.
* Δεν ξεχνάμε να χρησιμοποιούμε **επίθετα, παρομοιώσεις, μεταφορές, διάλογο** για να ομορφαίνουμε και να ζωντανεύουμε τις περιγραφές μας.
* Σημείωσε στο πρόχειρο ποιοι θα είναι οι πρωταγωνιστές σου, πώς θα ξεκινάει η ιστορία, που θα διαδραματίζεται, με ποια σειρά θα παρουσιάσεις τα γεγονότα και πώς θα τελειώσει η ιστορία